શુક્રવારે બગદાદ એરપોર્ટ પર રોકેટ હુમલો કરવામાં આવ્યો હતો. જેમાં ઈરાન સમર્થિત પ્રમુખ મેજર જનરલ કાસિમ સલેમાની સહિત કુલ આઠ લોકોનાં મોત થયા છે. એવું પણ માનવામાં આવી રહ્યું છે કે, આ હુમલો અમેરિકાએ કર્યો છે. પોતાના દૂતાવાસ પર થયેલા હુમલાનો તેમણે બદલો લીધો છે. અમેરિકા અને ઈરાકની સ્થિતિ તણાવગ્રસ્ત છે. ઈરાકને આ હુમલાને આંતકી હુમલો ગણાવ્યો છે. ઈરાકી સેના તરફથી મળતા નિવેદનમાંથી જાણવા મળ્યું હતું કે, અમેરિકા તરફથી ત્રણ રોકેટથી બગદાદ એરપોર્ટ હુમલો કરવામાં આવ્યો છે. જેથી બે કારમાં મોટા વિસ્ફોટ થયા હતા. હુમલાને કારણે સમગ્ર પશ્ચિમ એશિયામાં સ્થિતિ તંગ છે.